2วันที่แล้วการบ้านเยอะะมากจึงทำให้หนูนอน4-5 ชั่วโมง จึงได้กินกาแฟไป แล้วเกิดอาการ เพลีย เหนื่อย หายใจไม่ทั่วท้อง แน่นๆแถวลิ้นปี่ แล้วเหมือนจะคลื่นไส้จะอาเจียน พอตอนเช้ามาก็ ไม่ค่อยจะมีแรง เหนื่อย หายใจไม่อื่ม หูอื้อได้ยินเสียงตัวเอง เพลีย ง่วง บางทีปวดแขน แบบนี้ต้องทำยังงไงคะ?
สวัสดีค่ะ อาการอ่อนเพลีย เหนื่อย แน่นๆแถวลิ้นปี่ คล้ายกับจะอาเจียนดังกล่าวมานั้น อาจจะเกิดจากการมีกระเพาะอาหารอักเสบ มีแผลในกระเพาะอาหารหรือลำไส้เล็กส่วนต้น กรดไหลย้อน ลำไส้อักเสบ หรือถ้ามีอาการอ่อนเพลีย เหนื่อยๆไปทั่วร่างกาย อาจจะเกี่ยวข้องกับการพักผ่อนที่ไม่เพียงพอได้เช่นกันจากที่กล่าวมา แนะนำการรักษาสาเหตุ โดยควรปรับพฤติกรรม ให้เข้านอนและตื่นนอนตรงเวลา นอนพักผ่อนอย่างน้อยวันละประมาณ 8 ชั่วโมง รับประทานอาหารให้ตรงเวลาและเป็นอาหารที่มีประโยชน์ต่อสุขภาพ ไม่ดื่มแต่กาแฟอย่างเดียว ดื่มน้ำมากๆหากยังมีอาการเป็นต่อเนื่อง อ่อนเพลีย จนไม่สามารถทำกิจวัตรประจำวันได้ตามปกติ คลื่นไส้เยอะ เจ็บแน่นลิ้นปี่มาก ควรไปพบแพทย์เพื่อตรวจเพิ่มเติม